b"\n_START_ARTICLE_\nMarcos Jim\xc3\xa9nez de la Espada Mart\xc3\xadn\n_START_SECTION_\nTraject\xc3\xb2ria esportiva\n_START_PARAGRAPH_\nEs va formar a les categories inferiors de la Salle Palma i del CD San Francisco. L'any 2004 va debutar a Tercera Divisi\xc3\xb3, a les files del Const\xc3\xa0ncia d'Inca i posteriorment va militar dues temporades al filial del Mallorca._NEWLINE_El 2007 va fitxar pel Sant Andreu, aconseguint l'ascens a Segona Divisi\xc3\xb3 B. La temporada seg\xc3\xbcent va ser cedit a l'Oriola, debutant a la categoria de bronze, i la temporada 2008-09 va retornar al Sant Andreu, on es va proclamar campi\xc3\xb3 de lliga. Marcos no gaudia de gaires minuts i l'any 2010 va fitxar per l'Sporting Maon\xc3\xa8s, retornant al Sant Andreu la temporada seg\xc3\xbcent. L'any 2012 va fitxar pel Gimn\xc3\xa0stic de Tarragona, i en la seva primera temporada a Tarragona, no va poder assolir l'objectiu principal de l'entitat, com era l'ascens de categoria, per\xc3\xb2 tot i aix\xc3\xb2 va destacar en el pla personal, sent el m\xc3\xa0xim golejador de l'equip, amb 17 gols, i el tercer m\xc3\xa0xim realitzador de la lliga."